روسیه سیلاحلی گوجلری (روس. Вооружённые си́лы Росси́йской Федера́ции) — روسیه فدراسیونو نون رسمی اوردوسودور. روسیه اوردوسو شوروی داغیلدیقدان سونرا یارانیب. 7 مئی1992-جی ایلده پرزیدنت بوریس یلتسین روسیه مودافیعه وزیرلیگی‌نین تأسیس اولونماسی ایله باغلی فرمان ایمضالاییب. فرمانا اویغون اولاراق کئچمیش شوروی- نین روسیه اراضی‌سینده اولان بوتون اوردوسو روسیه اوردوسو کیمی فورمالاشدیریلیب. سیلاحلی گوجلرین عالی باش کوماندانی پرزیدنتدیر. روسیه اوردوسو 1992-جی ایلده فورمالاشدیریلسا دا، اونون قورولماسی کیئف‌روس دؤولتی دؤورونه گئدیب چیخیر. روسیه اوردوسوندا تخمیناً 1 میلیون عسگر و ظابیط خیدمت ائدیر، اوردو علاوه  اولاراق 2 میلیون نفرلیک احتیاط قووّه‌یه مالیکدیر. 2011-جی ایلده روسیه‌نین حربی بودجه‌سی 72 میلیارد دوللار اولوب، لاکین روسیه دؤولتی اوردونون تجهیزاتینی و بودجه‌سینی قارشی‌داکی ایللرده بیر نئچه دفعه  آرتیرماغا حاضیرلاشیر.